open-index/open-wikipedia-markdown huggingface dataset:
Siri Engesæth

**Siri Engesæth** (født 20. mai 1969 i Oslo) er en norsk grunder, miljøaktivist og politiker for Venstre.

## Utdannelse
Engesæth er utdannet antropolog med oljeutvinning i Alaska som hovedoppgave. Arbeidet ble blant annet støttet av Gro Harlem Brundtlands Miljøstiftelse.

## Politiske verv
Engesæth fikk sitt første nasjonale verv i Venstre i 1987, da hun valgt inn i sentralstyret i Unge Venstre, som da ble ledet av Guro Fjellanger. Siden har hun vært Venstre-representant i Akershus fylkesting og nestleder i Utvalg for kommunalteknikk i Bærum. Hun var vararepresentant på Stortinget i perioden 2013–2017, og møtte blant annet i Kontroll- og konstitusjonskomiteen.

## Miljøvernarbeid
Engesæth ledet miljøstiftelsen Bellonas internasjonale arbeid i 1995–2003, og var daglig leder i Bellona i perioden 1999-2003. Hun var i Norsk offentlig utvalg om Forskning, utvikling og kommersialisering av gass i Norge.

Fra 1996 var Engesæth og Bellona sterkt engasjert i rettssaken mot den tidligere russiske ubåtkapteinen og miljøverneren Aleksandr Nikitin. Engesæth hadde styreverv i the European Environmental Bureau. Hun har også vært generaldirektør i den europeiske paraplyorganisasjonen Seas-at-Risk. Hun har siden 2015 ledet en norsk IT-virksomhet som jobber med oppfølging av samfunnsansvar, og ble i 2017 året til en Norges 50 viktigste IT-kvinner.

## Privatliv
Engesæth var gift med Frederic Hauge 1996–2008, og har tre barn med ham.

## Referanser


## Eksterne lenker
*
Alexander Mach

**Alexander Mach** (født 11. oktober 1902 i Slovenský Meder (dagens Palárikovo), død 15. oktober 1980 i Bratislava) var en slovakisk nasjonalistisk politiker. Mach tilhørte den høyreekstreme fløyen av slovakisk nasjonalisme og var kjent for sin sterke støtte til nasjonalsosialismen og Tyskland. Han ble en kollaboratør under andre verdenskrig.

Han rømte til Wien i 1944 etter at den nazivennlige regjeringen i Slovakia kollapset.

Han ble arrestert av tsjekkoslovakiske myndigheter etter krigens slutt og dømt til 30 års fengsel for kollaborasjon med Nazi-Tyskland. Han ble løslatt i 1968 og bosatt i Bratislava hvor han bodde til sin død i 1980.

## Referanser


## Eksterne lenker
*
Australias Grand Prix 2018

**Australias Grand Prix 2018** (offisielt navn: *2018 Formula 1 Rolex Australian Grand Prix*) er et Formel 1-løp som ble arrangert 25. mars 2018 på Melbourne Grand Prix Circuit i Melbourne, Australia. Det var det første løpet i Formel 1-sesongen 2018 og trettifjerde gang Australias Grand Prix ble arrangert i Formel 1-sammenheng. Løpet ble vunnet av Sebastian Vettel i Ferrari, mens Mercedes-føreren Lewis Hamilton kom på andreplass og Kimi Räikkönen i Ferrari kom på tredjeplass.

## Klassifisering
### Kvalifisering

**Noter til tabellene:**
* - Daniel Ricciardo fikk en gridstraff på tre plasser fordi han ikke kjørte sakte nok da det ble rødt flagg under fritreningen.
* - Valtteri Bottas fikk en gridstraff på fem plasser på grunn av endring av girboksen.

### Løpet

## Treninger

### Trening 1

### Trening 2

### Trening 3

## Referanser


## Eksterne lenker
*
Gisi Fleischmann

**Gisi Fleischmann** (slovakisk: Gizela Fleischmannová) (født 21. januar 1892 i Bratislava, død trolig 18. oktober 1944 i Auschwitz) var en sionistisk aktivist (leder av den kvinnelige sionistforeningen i Slovakia) og leder av den jødiske redningsgruppen «Arbeidsgruppen» i Bratislava (slovakisk: *Pracovná Skupina*) under Holocaust i Slovakia. Fleischmann ble arrestert 17. oktober 1944 og myrdet i konsentrasjonsleiren Auschwitz et par dager senere. Hun var en av de siste som ble drept i gasskammeret i Auschwitz. Alois Brunner skal personlig ha sørget for at hun ble sendt til Auschwitz, mot Dieter Wislicenys ønske. Simon Wiesenthal skriver at hun ankom Auschwitz 18. oktober og at det må regnes som hennes dødsdag. Hun hadde sendt barna sine til Palestina før krigsutbruddet. 

## Referanser
SS-21 SCARAB

**OTR-21 ''Tochka*** ( («punkt»); ) er et [[Sovjetunionen|sovjetisk]] taktisk ballistisk missil. [[GRAU]] - betegnelsen er *'9K79**; [[NATO-kallenavn|NATOs rapporteringsnavn]] er **SS-21 Scarab*'. Den transporteres i en 9P129 [[transportabel rakettplattform]]. 
USA mente at Russland brukte en ballistisk kortdistanserakett av denne typen i det dødelige angrepet mot togstasjonen i byen [[Kramatorsk]] i Ukraina i april 2022.


== Referanser ==
<references group=""></references>

== Eksterne lenker ==
* [http://missilethreat.csis.org/missile/ss-21-tochka/ CSIS: Missiltrusselen SS-21]
* [http://missilethreat.csis.org/missile-war-yemen/ CSIS: Missile Defense Project - Rakettkrigen i Jemen]
* [https://www.youtube.com/watch?v=VeRzHyFX68M Tochka-U-Video]
* [http://www.fas.org/man/dod-101/sys/missile/row/ss-21.htm SS-21 Scarab (9K79 Tochka)] 
* (på russisk) [http://www.kapyar.ru/index.php?pg=250 OTR *Tochka''] 
* Wiktionary
American Football League-sesongen i 1960

**American Football League-sesongen i 1960** var den første sesongen av American Football League (AFL). Sesongen bestod av åtte lag fordelt på to divisjoner: East Division (Buffalo Bills, Houston Oilers, Titans of New York og Boston Patriots) og West Devision (Los Angeles Chargers, Denver Broncos, Dallas Texans, Oakland Raiders).

Sesongen ble avsluttet da Houston Oilers slo Los Angeles Chargers 24–16 i den første AFL Championship-kampen.

## Divisjoner
AFL hadde i 1960 åtte lag delt i to divisjoner. Hvert lag spilte bort og hjemme mot de andre åtte lagene i ligaen for totalt 14 kamper, og de beste laget i Eastern Division spilte mot det beste i Western Division i mesterskapskampen. Dersom flere lag delte førsteplass ved sesongslutt skulle det avholdes et sluttspill for å avgjøre divisjonsvinneren.

Denver Broncos, som ikke kom til å ha en positiv sesong før de gikk 7–5–2 i 1973, ledet Western Division halvveis i sesongen. De vant den første kampen i AFLs historie på en fredag kveld den 9. september 1960, da de slo Boston Patriots 13–10. Patriots sin Gino Cappelletti scoret AFLs første poeng med et 35-yard field goal. Andre resultater i *Uke 1* var Los Angeles Chargers 21–20 Dallas Texans, Houston Oilers 37–22 Oakland Raiders og Titans of New York 27–3 Buffalo Bills. I Raiderskampen tok J.D. Smith en pasning fra Tom Flores og scoret den første 2-point conversionen i profesjonell amerikansk fotballs historie.

I *Uke 8* (30. oktober) tapte Denver på hjemmebane mot Texans 17–14, og vant ikke noen av de resterende åtte kampene, og avsluttet sesongen 4–9–1. Chargers, som da var i Los Angeles, tok ledelse neste uke da de vant mot Titans of New York på en fredag kveld 21–7, og avsluttet eventuelt sesongen 10–4–0. Houston var lederen i Eastern Division, med unntak av da de tapte 14–13 mot Oakland 25. september. I *Uke 5* slo Oilers Titans på hjemmebane 27–21, og ledet divisjonen ut sesongen.

## Seriespill

### Resultater

### Stillinger

## Sluttspill

## Statistikker

### Quarterback

## Priser
***AP AFL Player of The Year**: Abner Haynes, Dallas Texans 
***UPI AFL Player of The Year**: Abner Haynes, Dallas Texans

## Stadioner
I sin første sesong brukte AFL følgende stadioner:

;AFL Eastern Division
*Boston: Nickerson Field
*Buffalo: War Memorial Stadium
*Houston: Jeppesen Stadium
*New York: Polo Grounds

;AFL Western Division
*Dallas: Cotton Bowl
*Denver: Bears Stadium
*Los Angeles: Los Angeles Memorial Coliseum
*Oakland: Kezar Stadium i San Francisco

## Trenere
Da sesongen begynte var følgende personer hovedtrener for lagene:

;AFL Eastern Division
*Boston: Lou Saban
*Buffalo: Buster Ramsey
*Houston: Lou Rymkus
*New York: Sammy Baugh

;AFL Western Division
*Dallas: Hank Stram
*Denver: Frank Filchock
*Los Angeles: Sid Gillman
*Oakland: Eddie Erdelatz

## Eksterne lenker
*Football Database
Norgescupen i paralangrenn 2017/18

**Norgescupen i paralangrenn 2017/18** (langrenn for funksjonshemmede) gikk over åtte renn fra 25. november 2017 på Gålå til 17. mars 2018 på Beitostølen. 

## Resultater menn
### Senior stående



Magnus Rød, Alexander Letrud og Eirik Bye vant to norgescuprenn hver.



### Senior sittende



Trygve Toskedal Larsen vant begge rennene han deltok i. 



### Junior stående



Thomas Oxaal vant alle de sju norgescuprennene han deltok i, og Johannes Birkelund vant ett. 



## Resultater kvinner
### Senior stående



Anne Karen Olsen vant norgescuprennene, som eneste deltaker.



### Senior sittende



Isabell Valen vant tre norgescuprenn, Birgit Skarstein deltok i to renn, og vant begge. 



### Junior stående



Vilde Nilsen deltok i fire norgescuprenn, og vant disse som eneste deltaker. 



## Kilder
* Norges skiforbund - Norgescup Langrenn 2017-2018 Funksjonshemmede (resultater) 
* Norges skiforbund - Oversikt - NC Langrenn 2018 (kalender og enkeltresultater)
Tollef Tollefsen Hornseth

**Tollef Tollefsen Hornseth** (født 22. oktober 1816 i Rendalen, død 2. august 1889 i Øvre Rendal) var skogeier, gårdbruker på gården Bortstu Hornset, og ordfører i Rendalen 1865–1867. Han var også varaordfører i perioden 1863–65.

Han overtok gården Bortstu Hornset da faren, lensmann Tollef Tollefsen senior døde i 1860, og drev den til han i 1880 solgte til Jens Simensen Høye (f 1851), som var gift med Tollefs brordatter Marit. Tollef eide også gården Asphaugen på Bergset som han kjøpte i 1878. Denne solgte han i 1888 til søstersønnen Tollev Edvardsen Hornset. Han var særlig interessert i hesteavl.

Han var ugift. Han var også så tunghørt at han ba seg fritatt for ordførervervet, uten å få gehør for det.

## Referanser
Michael Dov Weissmandl

**Michael Dov Weissmandl**  (født 25. oktober 1903, død 29. november 1957) var en ortodoks rabbiner som er kjent for sine bestrebelser for å redde jøder i Republikken Slovakia fra nazistenes masseutryddelse under holocaust i Slovakia. Han var sammen med Gisi Fleischmann en av lederne av «Arbeidsgruppen» i Bratislava, en undergrunnsorganisasjon som prøvde å redde slovakiske jøder og andre europeiske jøder fra deportasjon til tilintetgjørelsesleirer. 

I 1944 ble han og familien internert og satt på toget til Auschwitz. Han lykkes å flykte fra transporten og kom seg til Sveits, deretter USA.

## Referanser
Riku Tsuchiya

**Riku Tsuchiya** (født 14. desember 1997 i Karuizawa) er en japansk skøyteløper.

## Personlige rekorder
Oppdatert pr 26. januari 2025. 

## Meritter
### Internasjonale mesterskap
Allround-VM på skøyter deltatt en gang.
:* Calgary 2019.
::* Beste resultat: 10.-plass i Calgary 2019.

Junior-VM på skøyter deltatt i to VM ved ni konkurranser.
:* Changchun 2016 på  m,  m og i lagtempo og i Helsingfors 2017 i sammenlagt og på 500 m,  m,  m,  m og i lagtempo.
::* Beste resultat: Verdensmester, gullmedalje og 1.-plass på lagtempo i Helsingfors 2017 og individuelt en 5.-plass på  m også i Helsingfors 2017.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2018/19.

## Referanser


## Eksterne lenker
* 
*  Riku Tsuchiya på Jakub Majerski's speedskating database
*  Riku Tsuchiya på SpeedSkatingResults.com
*  Riku Tsuchiya på www.isu.html.infostradasports.com
*  Riku Tsuchiya på SkatingJapan.or.jp
*  Riku Tsuchiya på www.eurosport.co.uk
Beverkrigene

**Beverkrigene**, også kjent som **irokeserkrigene** eller **de franske og irokesiske krigene**, var en rekke konflikter utkjempet på midten av 1600-tallet øst i Nord-Amerika. Fiendtlighetene utbrøt ca 1640 og kom til sin avslutning i 1701 med Den store fred i Montreal.

Irokeserne fikk støtte og våpen fra nederlandske og engelske handelspartnere og de prøvde å utvide sine områder og få monopol på pelshandelen og handelen mellom de europeiske markedene og stammene vest i regionen omkring De store sjøene. Konflikten ble utkjempet mellom folkene i irokeserføderasjonen, ledet av de dominerende mohawkene, mot de franskstøttede algonkinsk-talende stammene i regionen rundt De store sjøene.

Krigene var brutale og blir regnet som blant de blodigste konfliktene i Nord-Amerika. Irokeserene gikk seirende ut av striden og utvidet sine områder og trakk nye stammegrenser i Nord-Amerika. De ødela flere stammesamband som huron, de nøytrale, erie og susquehannock. De presset noen østlige stammer vest for Mississippielven eller sørover og inn i Carolina. Irokeserene kontrollerte også Ohiodalen som jaktmarker, fra om lag 1670 og fremover. Ohio Country og Nedre Michiganhalvøya ble mer eller mindre tømt for indianere idet de flyktet vestover for å komme seg unna de irokesiske krigerene. Meget av regionen ble senere befolket på nytt av indianerer som hovedsakelig tilhørte De seks nasjoner, se mingo.

Både algonkinske og irokesiske samfunn ble hardt rammet av disse krigene. Blant mange andre kan nevnes stammene shawnee, delaware og dakota.

Konflikten pågikk samtidig med at irokeserene mistet nederlenderne som allierte i kolonien Ny-Nederland og samtidig med at franskmennene prøvde å få irokeserene over på sin side mot engelskmennene. Etter at irokeserene ble handelspartnere med engelskmennene, var deres allianse særdeles viktig for den senere engelske ekspansjon. De benyttet de irokesiske erobringer for å gjøre krav på Northwest Territory.

## Litteratur
* Alfred A. Cave: *The French and Indian War* 2004 Greenwood Press
*
*
*
*
*
*
*
*
*
*
*
* 
* 
* 
*

## Eksterne lenker
* Annals of Colonial North America – Iroquois Wars: Timeline of the Iroquois Wars
## Se også
* Carignan-Salières-regimentet i Canada
Margrethe von der Lühe

**Margrethe komtesse Holck**, gift **Margrethe von der Lühe** senere **Margrethe Numsen** (født 16. februar 1741, død 1. oktober 1826) var en dansk adelskvinne og overhoffmesterinne. 

Hun var datter av generalløjtnant Christian Christopher Holck (1698–1774) og friherreinne Ermegaard Sophie Winterfeldt (1702–1756). 6. mai 1767 giftet hun seg i Slottskirken i København med gehejmekonferensråd Volrad August von der Lühe (1705–1778) til Baroniet Høgholm.

## Hoffdame
Hun ble i 1766 hoffdame hos prinsesse Louise, 1768 overhoffmesterinne hos dronning Caroline Mathilde og i 1774 fikk hun samme stilling hos enkedronning Juliane Marie. 

Etter ektefellens død i 1784 giftet hun seg med generalløytnant, gehejmeraad Christian Frederik Numsen (1741–1811). Hun døde 1. oktober 1826, femten år etter sin annen manns død.

## Referanser
Pokémon Sword og Shield

***Pokémon Sword*** og ***Pokémon Shield*** er rollespill utviklet av Game Freak og utgitt av Nintendo og The Pokémon Company til Nintendo Switch. De er de første spillene i den åttende generasjonen av ''Pokémon''-spill og de andre i serien som er utgitt til en konsoll, etter *Pokémon: Let's Go, Pikachu!* og *Let's Go, Eevee!* Spillene ble offisielt avduket i februar 2019, og utgitt internasjonalt den 15. november 2019.

Planleggingen av spillene begynte etter at ''Pokémon Sun'' og ''Moon'' var fullført i 2016, mens full produksjon tok til ett år senere på slutten av 2017. Som i de fleste andre hovedspillene i *Pokémon*-serien, handler *Sword* og *Shield* om en ung person som reiser gjennom regionen Galar, basert på Storbritannia, sammen med rivalene Hop, Bede og Marnie, med mål om å detronisere den nåværende mesteren av Pokémon-ligaen, samt bekjempe Team Yell, en gruppe av fanatikere som er besatt av Marnie. Spillene introduserer nye funksjoner: «Dynamaxing» og «Gigantamaxing» som øker størrelsen og endrer formen på enkelte pokémon, en stor åpen villmark med fri kontroll av kameraet og 81 nye pokémon, samt 13 regionale varianer av tidligere pokémon.

*Sword* og *Shield* fikk hovedsakelig positiv mottakelse fra kritikere, som særlig har rost designen av figurene, nye funksjoner og strømlinjeformet design. Spillene fikk kritikk for en krympet Pokédex med færre pokémon, kvaliteten på grafikken og mangel på dybde. I løpet av den første uken etter lanseringen solgte *Sword* og *Shield* over 6 millioner kopier internasjonalt, og ble de raskest selgende spillene til Nintendo Switch per 2019.

## Handling
*Sword* og *Shield* tar plass i Galar-regionen, en stor, smal flate av land, og ett av mange regioner i Pokémon-verdenen. Regionen selv og sine mange landemerker er inspirert av Storbritannia, med et klokketårn og et palass som ligner Big Ben og Palace of Westminster, og et monument på en åsside som ligner på Cerne Abbas Giant.

## Utgivelse
*Sword* og *Shield* ble avduket på en spesiell Nintendo Direct-presentasjon den 27. februar 2019, som introduserte spillets region og starter-pokémon. Starterne er: Grookey, gress-type, som er ligner på en apekatt, Scorbunny, en flamme-type som ligner en kanin, og Sobble, en vann-type som har et lignende utseende til Mudkip fra generasjon III. Presentasjonen passet sammen med Pokémon Day, en fan-feiring av *Pokémon* på årsdagen for den japanske utgaven av ''Pokémon Red'' og ''Green''.

## Referanser


## Eksterne lenker
*
Takahiro Ito

**Takahiro Ito** (født 25. desember 1996 i Nagano) er en japansk skøyteløper.

## Personlige rekorder
Oppdatert pr 2. april 2019. 

## Meritter
### Internasjonale mesterskap
Enkeltdistanse-VM på skøyter deltatt i ett mesterskap ved to konkurranser.
:* Inzell 2019 på  m og  m.
::* Beste resultat: 12.-plass på  m i Inzell 2019.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2020/21.

## Referanser


## Eksterne lenker
* 
*  Takahiro Ito på Jakub Majerski's speedskating database
*  Takahiro Ito på SpeedSkatingResults.com
*  Takahiro Ito på www.isu.html.infostradasports.com
*  Takahiro Ito på SkatingJapan.or.jp
*  Takahiro Ito på www.eurosport.co.uk
*  Bilder av Takahiro Ito på SpeedSkatingPhotos.info/DesgPhoto.com
Sagelva (Alta)

**Sagelva** (nordsamisk: *Borsejohka*) er ei elv i Alta kommune i Finnmark. Den drenerer de sentrale deler av Alteneshalvøya. I øvre del består vassdraget av mange små innsjøer knyttet sammen av korte elvestrekninger som samles i Sagvatna. Herfra renner Sagelva mot sør, og faller i fosser og stryk ned mot munningen i Altafjorden, rundt 9&nbsp;km vest for Rafsbotn.

Navnet kommer av at amtmann Rasmus Kjeldsøn i 1740 bygde ei vanndrevet oppgangssag i elva, som da ble kalt «Porselva» (sannsynligvis avledet av det samiske navnet).

## Referanser
De kanadiske prærier

**De kanadiske prærier**, også kalt **de kanadiske prærieprovinsene**, (, fransk-kanadisk: *Prairies canadiennes*) er en økoregion i Canada som omfatter den kanadiske delen av Great Plains og ligger i provinsene Alberta, Saskatchewan og Manitoba. 

Prærien kjennetegnes av et åpent slettelandskap, bestående av store gressletter, jordbruksområder, og rike naturressurser, som olje, gass og pottaske. Samlet utgjør denne regionen hjertet av Canadas kornproduksjon, og det har spilt en viktig rolle i landets økonomiske og kulturelle utvikling. Regionen står for cirka 90&nbsp;% av Canadas kornproduksjon, som for det meste består av hvete, raps (canola), bygg, havre og linser.

Et lignende landskap, men mye mindre i utbredelse, finnes også i det nordøstre British Columbia. Politisk og geografisk regnes imidlertid ikke dette med til de kanadiske prærier.

Ved folketellingen i Canada i 2011 var  den totale befolkningen på de kanadiske prærier  personer, fordelt på  i Alberta,  i Manitoba og  i Saskatchewan.

Regionens fremste næringer er korndyrking og kvegdrift, skjønt i Alberta er oljeindustrien siden midten av 1900-tallet vokst seg til den viktigste næringsvei. Alberta ble omtalt som «nasjonens rikeste provins» og Canada som en av de beste petroleumseksportørene i verden. I 2014 falt det globale markedet for olje og førte til en resesjon som påvirket økonomien dramatisk. Alberta har fortsatt en oljedominerende økonomi selv mens de tradisjonelle oljebrønnene tørker opp; det er oljesand lenger nord (det vil si Fort McMurray) som fortsetter å gi jobber for å utvinne, bore og raffinere oljen.

## Se også
*Great Plains

## Referanser




## Eksterne lenker
*
Verdenscupen i paralangrenn 2012/13

**Verdenscupen i paralangrenn 2012/13** (langrenn for funksjonshemmede) ble arrangert fra 11. desember 2012 i Vuokatti i finland til 21. mars 2013 i Sotsji i Russland. 

## Resultater menn
#### Synshemmede

Eirik Bye kom på ellevteplass. 

#### Stående

Øvrige norske utøvere: Nils-Erik Ulset kom på 12.-plass med 264 poeng. 

#### Sittende

## Resultater kvinner
#### Synshemmede

#### Stående

Norske plasseringer: Marie Karlsen kom på 19.-plass med 29 poeng. 

#### Sittende

## Referanser


## Kilder
* IPC - World Para Nordic Skiing WC Points - Winter Season 2012/13 - World Cup Overall Rankings - Cross Country
Israelsk sommertid

**Israelsk sommertid** er den offisielle tiden i Israel hvert år fra fredag før den siste søndagen i mars til den siste søndagen i oktober. Israelsk sommertid er én time foran israelsk standardtid og tilsvarer UTC+03.00.

## Bakgrunn
Frem til 1992 ble sommertid i Israel styrt etter den såkalte *tid-loven*, en lov som ble opprettet i daværende Palestinamandatet, som innførte sommertid under andre verdenskrig. Da Staten Israel ble opprettet i 1948, hadde den sommertid fra 1948 til 1957, med varierende lengde hvert år. I 1958 ble sommertidsordningen avskaffet, men ble innført igjen i 1974–1975 etter Jom Kippur-krigen og den påfølgende oljekrisen. 

I 1992 ble loven om tidsfastsettelse ( **) vedtatt i Israel. Loven avløste den gamle tidsloven fra Palestinamandat-tiden. I flere år etter var det politiske dragkamper om når sommertiden skulle starte og slutte hvert år, og avgjørelsene var flere ganger kontroversielle. I 2012 og 2013 vedtok Knesset en lov som omsider fastsatte regler for når israelsk sommertid starter og slutter. Loven slår fast at sommertiden starter klokken 02.00 fredagen før den siste søndagen i mars, og sommertiden avsluttes den siste søndagen i oktober.

## Datoer for sommertid i Israel

## Fotnoter

## Referanser
DiSEqC

**DiSEqC** (Digital Satellite Equipment Control), uttales «Die-Sec» (på norsk: «Dei-Sekk»), er en spesiell kommunikasjonsprotokoll for bruk mellom en satellitt-mottaker og en enhet, for eksempel en multi-parabol-svitsj eller en liten parabol antenne-rotor. DiSEqC ble utviklet av den europeiske satellitt-leverandøren Eutelsat.
En DiSEqC-svitsj brukes i et parabolantenneanlegg for å sammenkoble signaler fra flere LNB-er.
## Versjoner og kompatibilitet
En rekke versjoner av DiSEqC finnes:

* DiSEqC 1.0, som gjør det mulig å velge mellom opp til 4 signalkilder
* DiSEqC 1.1, som gjør det mulig å velge mellom opp til 16 kilder
* DiSEqC 1.2, som gjør det mulig å velge mellom opp til 16 kilder, og kontrollere en aksial motor
* DiSEqC 2.0, som legger til toveis kommunikasjon til DiSEqC 1.0
* DiSEqC 2.1, som legger til toveis kommunikasjon til DiSEqC 1.1
* DiSEqC 2.2, som legger til toveis kommunikasjon til DiSEqC 1.2

## Se også

* Eutelsat

## Eksterne lenker

* DiSEqC.org spesifikasjoner.
* DiSEqC skjematisk
Jesper Würtzen

**Jesper Würtzen** (født 26. september 1965 i Aarhus) 
er en dansk pedagog og lokalpolitiker for Socialdemokratiet. Han har vært borgermester i 
Ballerup kommune fra mai 2012, etter at forgjengeren Ove E. Dalsgaard bestemte seg for 
å gå av.

Würtzen ble gjenvalgt ved kommunalvalget i 2013 og
2017.

## Referanser
Heisei

**Heisei** (平成, oversatt «oppnå fred») er en herskerdevise som også navngir en æra i den japanske epokeregningen. Heisei-perioden startet i og med keiser Akihitos tronbestigning i  8. januar 1989 (heisei 1, utlest *heisei gannen*) og endte med hans abdikasjon 30. april 2019. Reiwa (令和)  er perioden som etterfulgte Heisei. Etter meijiperioden benyttes regjeringsperiodens navn som posthumt navn for respektive keiser. Keiser Akihito kommer altså ikke til å kalles «Heisei-keiseren» så lenge han lever.  

Navnet på perioden er hentet fra to kinesiske klassikere: *[[Shiji]]* og *[[Shujing]]*. I *Shiji* forekommer tegnene i sitatet 内**平**外**成** (indre fred og ytre blomstring), og i *Shujing* i sitatet 地**平**天**成** (fredelig land og klar himmel).

## Navnet i kulturen
*Heisei* figurerer blant annet i tittelen til en populær japansk film fra 1990-årene – *[[Pom Poko]]* (1994s største japanske filmsuksess). Dens japanske tittel 平成狸合戦ぽんぽこ (*Heisei tanuki gassen ponpoko*) betyr «Heisei-periodens mårhundskrig pompoko». Tittelen spiller hen til at mårhundenes kamp for sitt livsrom er en moderne kamp. Den japanske periodeinndelingen etter keisere gjøres det også i noen grad narr av i filmen, der fortelleren i innledningen deklamerer «I Pompokos 31e år…»

## Referanser
Nyhavna

**Nyhavna** er et havneområde i Trondheim, mellom Nidelva i vest, Lademoen i øst, Ladehammeren i nord og Nedre Elvehavn i sør. Havneområdet på Brattøra ligger på andre siden av Nidelva, som passerer mellom Nyhavna og Brattøra.

I 1912 ble det utarbeidet en ny havneplan for Trondheim. Havnevesenet bygde Lade molo ut fra Pir II, og Kullkranpiren ble innrammet. Dette området, mellom Nidelva og Ladehammeren, fikk navnet Nyhavna. De to tyske ubåtbunkerne Dora 1 og Dora 2 fra andre verdenskrig ble bygget på Nyhavna. Dora 1 ble ferdigstilt sommeren 1943, mens Dora 2 aldri ble ferdigstilt. Dora 1 ble senere omgjort til lager- og kontorbygning, Dora 2 ble etter krigen overlatt til Trondheim havn. I 1943 ble Dora bombet av amerikanske fly. Dora ble stort sett ikke skadet, men bygninger i resten av området rundt Nyhavna ble hardt skadet under angrepet.

## Litteratur
*
Svardøla kraftverk

**Svardøla kraftverk** er et vannkraftverk ved Veitastrond i Luster kommune i Vestland.

Det er et elvekraftverk som utnytter et fall på 397 meter i Svardøla.

Installert effekt er 9,2 MW fra en peltonturbin. Årsproduksjon er 30 GWh.

Svardøla Kraft AS eies 100% av Forte Energy Norway AS. 

## Referanser


## Kilder
* 
* NVE vannkraftdatabase
* Forte vannkraft - våre kraftverk
* Cloudberry
Skansen (Trondheim)

__NOTOC__

**Skansen** er et område ved Nidareid vest for Midtbyen og øst for Ila i Trondheim, mellom Nidelva og Trondheimsfjorden. Navnet har sin opprinnelse i den middelalderske befestningen og det senere festningsanlegget Skansevollene med Skanseporten, som kontrollerte den eneste adkomstveien inn til byen fra land.

Etter at Trondheim mistet status som festningsby i 1816 ble befestningen på Skansen gradvis revet. I dag gjenstår bare to deler av Skansevollene, som er *Kongens bastion* og *Dronningens bastion*. I dag er disse omgjort til det parkmessige friområdet Skanseparken, i tilknytting til blant annet Skansen småbåthavn.

Trondhjem–Størenbanen fikk ny trasé over Skansen i 1880 med endestasjon på Brattøra. Jernbanestasjonen Skansen stasjon ble åpnet i 1893, og jernbanebroen Skansen bru fra 1918 går over innløpet til Kanalen og til Brattøra. Fergesambandet Skansen–Vanvikan var et fergesamband mellom Skansen og Vanvikan i Leksvik i dagens Indre Fosen kommune som var i drift mellom 1955 og 1980. Skansentunnelen på Nordre avlastningsvei går under Skansen og ble åpnet i 2010.

## Se også
* Skansevakten

## Referanser


## Litteratur
*
*

## Eksterne lenker
* 
* Wikioppføring «Skansen» hos Strinda historielag
Vitenskapsåret 1657

**Vitenskapsåret 1657** er en oversikt over hendelser, prisvinnere, fødte og avdøde personer med tilknytning til vitenskap i 1657.

## Geografi
* Peter Heylin får publisert verket «Cosmographie», et av de første forsøkene på å beskrive hele verden på engelsk og den første kjente beskrivelsen av Australia.

## Fysikk
* Gaspar Schott får publisert beretningen «Novum Experimentum Magdeburgicum», der han beskriver eksperimentet med magdeburgske halvkuler, og avhandlingen «Mechanica Hydraulico-Pneumatica» med utdypende teori.
* Pierre de Fermat formulerer prinsippet om minste vei, grunnlaget for optisk geometri. Prosnsippet blir ikke publisert før i 1662.

## Matematikk
* Christiaan Huygens får publisert boken «De ratiociniis in ludo aleae» (*Om tenkemåter ved hasardspill*), den første boken om sannsynlighetsteori. 
* Bernard Frénicle de Bessy får publisert taxitallet Ta(2)= 1729.
* William Oughtred får publisert tre avhandlinger: 
** «Solution of all spherical triangles». Oxford.
** «Trigonometry». London.
** «Canones sinuum, tangentium». London.

## Biologi
* John Jonston får publisert «Historiae naturalis de avibus» (*Fuglenes naturhistorie*). Amsterdam.

## Teknologi
* Christiaan Huygens får patent på et pendelur konstruert året før, og det første uret blir laget for ham i Den Haag.

## Institusjoner
* «Accademia del Cimento» (*Akademiet for eksperimenter*) blir stiftet i Firenze av studenter etter Galileo Galilei og Giovanni Alfonso Borelli.

## Fødsler
* 11. februar – Bernard le Bovier de Fontenelle (død 1757), fransk popularisator.
* Ukjent dato – Pierre-Charles Le Sueur (død 1704), fransk oppdagelsesreisende.

## Dødsfall
* 3. mars − Johann Baptist Cysat (født 1585), sveitsisk matematiker og astronom.
* 3. juni – William Harvey (født 1578), engelsk lege.
* 23. september – Joachim Jungius (født 1587), tysk matematiker.
* 7. november − Mario Bettinus (født 1582), italiensk matematiker og astronom.

## Referanser
Haagen Høye

**Haagen Olsen Høye** (født 1803 i Rendalen, død 22. januar 1874 i Rendalen) var lærer, gårdbruker på «Klokkerstua» ved Søndre Høye, eiendomsinvestor, legatstifter og ordfører i Rendalen 1852–53.

Han var ugift og barnløs. I Bulls bygdebok beskrives han som «en original, meget sparsommelig og tunghørt. Han tjente en hel formue på gaardkjøp og høihandel, men testamenterte det hele til legater for øvre bygd.»
 Ved folketellingen i 1965 bodde han ikke i Klokkerstua, men hos brorsønnen Jon Olsen (1841-1902) på Søndre Høye. I 1873 solgte han Klokkerstua til brordattera Ingeborg Jonsdatter (1839-1909).

 

## Referanser
Eohippus

se egen seksjon

***Eohippis*** eller **urhesten** var en slekt av tidlige hestedyr som levde i store sump- og myrområder.

## Bygning og levevis
Den hadde føtter som lignet på bjørnelabber med fire tær på forbena og tre tær på bakbena. Den hadde noen få stive hår som man og en kort stiv hale. De var ikke større enn omkring 40 cm og i motsettning til mer moderne hestetyper ikke særlig rask. Tennene var forholdsvis enkle knusetenner tilpasset  et kosthold av blader fra busker og trær som den kunne nå. I motsettning til mange senere hestearter hadde begge kjønn tydelige og lange hjørnetenner.

*Eohippus* blir ofte avbildet med striper eller flekker, tilsvarende en ung tapir. Denne tradisjonen startet med rekonstruksjoner av den amerikanske maleren Charles R, Knight. Tilsvarende kamuflasjefarger er vanlige på pattedyr av samme størelse som lever skog, slik chevrotan, villsvinunger og rådyrkalver.

## Oppdagelse
Fossiler av dem er funnet i Nord-Amerika fra eocen, en epoke etter slutten på mesozoikum da planeten var ekstremt varm og store deler av planeten var dekket av tropisk skog. De første funnene ble gjort av Othniel Charles Marsh og tilsvarende funn var beskrevet av Sir Richard Owen i 1879, og var med på å gjøre hestene fossilhistorie til en av de mer kjente eksemplene på evolusjon.

## Arter og klassifisering
Den eneste arten som i dag regnes til *Eohippus* er den første arten som ble beskrevet, *E. angustidens*. Arten ble originalt beskrevet som *E. validus* av Edward Drinker Cope i 1875. Senere ble arten slått sammen med med slekten *[[Hyracotherium]]*, et tidligere funn. Nyere fylogenetiske arbeider har vist at *Hyracotherium* er parafyletisk, og slekten er splittet opp. Navnet *Eohippis* har derfor forrang på det originale funnet. Imidlertid viste funnet seg å være identisk med *Orohippus angustidens*, også beskrevet av Cope i 1875. Det formelle navnet er derfor *Eohippus angustidens*.

Som en liten, primitiv hest likner *Eohippus* på en rekke andre arter. Den har også vært utbredet over et større område i USA, og det finnes ganske mange fossiler som har fått forskjellige navn gjennom tidene. Listen under er publiserte navn som alle sammen i dag er klassifisert som *Eohippus angustidens*:

* *Eohippus validus*
* *Hyracotherium angustidens*
* *H. a. angustidens*
* *H. a. etsagicum*
* *H. vasacciense*
* *H. v. vasacciense*
* *H. cusptidatum*
* *H. seekinsi*
* *H. loevii*
* *Orohippus angustidens*
* *Orohippus cuspidatus*
* *Orohippus vasacciensis*
* *Lophiotherium vasacciense*

## Referanser
Ugra Skimaraton 2018

**Ugra Skimaraton 2018** var et langløp i langrenn som ble arrangert 8. april 2018 i Khanty-Mansiysk i Russland.

## Resultater menn 50 km
Resultater:

25 km løypa ble vunnet av Matvej Prokopjev foran Roman Mihkejev og Sergej Ermilov. 

## Kvinner 50 km
Resultater: 

25 km løypa ble vunnet av Anna Korablijova foran Anastasia Klepikova og Elizaveta Kaplina.

## Referanser


## Eksterne lenker
* Ugra Ski Marathon
Nordenskiöldsloppet 2019

**Nordenskiöldsloppet 2019** var et langløp i langrenn som ble arrangert 30. mars 2019. Nordenskiöldsloppet går tur/retur Purkijaur - Kvikkjokk, og er 220 km langt.

## Resultater menn

Noen øvrige norske plasseringer (med plassering i herreklassen): Tommy Hågensen (17), Petter Kaarby (19), Rudi Kristiansen (20), Olav Vestøl (22), Matias Noren (28), Jørund Vala (33). 

## Resultater kvinner

Ingen norske utøvere deltok. 

## Kilder
* Resultater

## Eksterne lenker
* Offisiell hjemmeside
Fossegrenda

**Fossegrenda** er et område i Trondheim, rundt fem km sør for Midtbyen. Området ligger mellom Nidelva og Nedre Leirfoss i sør og vest, Nidarvoll og Sluppen i nord, Stubban og Bratsbergvegen i øst, og Leira i sørøst. Det er en del av bydelen Lerkendal. De lavere strøkene i området ble utbygd som industriområde fra 1975, og Fossegrenda er fremdeles et industri- og forretningsområde i dag. Bedrifter fra mange ulike sektorer holder til i Fossegrenda: Medisinsk utstyr (AssiTech AS), Innkjøpsorganisasjonen Proffgruppen for byggebransjen, Renhold (Trøndervask AS), med flere.  

Likevel er det også bygd ut en god del boliger i området, med hovedsakelig rekker med eneboliger, rekkehus og terrassehus. 63% av hus er eneboliger. Området har fått navnet på grunn av sin beliggenhet ved Leirfossene i Nidelva.

## Veier ved Fossegrenda
* Fossegrenda
* Leirfossvegen
* Nordslettvegen
* Aksel Nilsens veg
* Haugnessvingen
* Ratesvingen
* Sagvegen
* Gamle Leirvegen
* Hornebergvegen

## Referanser


## Litteratur
*

## Eksterne lenker
* Bedrifter Fossegrenda
Nidarvoll

**Nidarvoll** er en bydel i Trondheim og er rundt 4&nbsp;km sør for Midtbyen. Bydelen ligger mellom Omkjøringsveien (E6) og Sunnland i nord, Nardo i øst, Sluppen i vest, Fossegrenda i sør og Stubban i sør og øst. Området har navn etter gården Vold, som ble fradelt fra Sluppen gård i 1883 og solgt til Strinda kommune før stedet fikk sitt nåværende navn i 1885. Det samme året ble skolekretsen opprettet, og Nidarvoll skole åpnet. I dag er Nidarvoll et bolig- og næringsområde med skole og et sykehjem, Nidarvoll helsehus.

## Referanser


## Litteratur
*
Sorgenfri (Trondheim)

**Sorgenfri** er et område i Trondheim mellom Lerkendal og Tempe (Valøyvegen) i nord, Sluppen (Bratsbergvegen) i sør og Sunnland i øst. Tidligere var Sorgenfri en eiendom ved Holtermanns veg, og området er i dag oppkalt etter denne eiendommen. I 1864 ble Trondhjem–Størenbanen lagt over området. Jernbanen ble omlagt i 1884, og den gamle jernbanetraseen ble brukt som vei inn mot Trondheim sentrum. I løpet av 1960-årene ble Sorgenfri et industriområde, og i dag har området noe lettere industri, forretninger og verksteder. Sorgenfri bussdepot har vært der siden 1961.

Sorgenfri gressbane (1922–1940) var landets sjette gressbane og var Trondheims hovedarena for fotball. Cupfinalene i 1924 og 1934 ble spilt her.

## Referanser


## Litteratur
*
The Great War (Sabaton-album)

***The Great War*** er det det niende albumet til det svenske heavy metal-bandet Sabaton. Albumet ble utgitt den 19. juli 2019. Musikken omhandler historier fra første verdenskrig. Bandet utga sin første singel fra albumet med tittelen «Fields of Verdun» den 3. mai 2019. Den 14. juni 2019 fulgte bandet opp med sin andre singel fra det kommende albumet, «The Red Baron». 27. juni slapp Sabaton ut musikkvideoen til sangen "Great War" og 28 juni la de sangen ut som singel. 

I tiden før utgivelsen av albumet har små biter av sangene «Fields Of Verdun», «The Red Baron», «A Ghost In The Trenches» og «Great War» blitt publisert som en del av Sabaton History, en YouTube-kanal produsert av bandet selv, historikeren Indy Neidell og TimeGhost History og fokuserer på korte dokumentarer om den historiske bakgrunnen for bandets sanger. En musikkvideo til «Fields Of Verdun» ble utgitt samtidig med singelen.

Den russiske artisten RADIO TAPOK slapp ut den 18. juli en russisk coverversjon av sangen «The Attack Of The Dead Men» sammen med en musikkvideo i samarbeid med Sabaton. Vokalisten fra Sabaton, Joakim Brodén var med og sang i en del av dette coveret. Sabaton brukte videoen til å promotere albumet på deres facebook-side.

## Sporliste
Alle sanger er skrevet og komponert av Sabaton.
### CD

## Medvirkende
* Joakim Brodén: Vokaler og keyboard
* Pär Sundström: Bass bakgrunnsvokal
* Chris Rörland: Gitar og bakgrunnsvokal
* Tommy Johannson: Gitar og bakgrunnsvokal
* Hannes van Dahl: Trommer og bakgrunnsvokal

Gjesteartister:
* Thobbe Englund: Gitarsolo på «Fields of Verdun»
* Antti Martikainen: Arrangement på «Fields of Verdun»
* Floor Jansen: Forteller på History Edition

Produksjon:
* Jonas Kjellgren: Produksjon, miksing
* Maor Appelbaum: Mastering

## Listeplasseringer

## Referanser


## Eksterne lenker
* 
* https://www.sabaton.net/sabaton-annouce-new-album-the-great-war/
* https://www.youtube.com/watch?v=HCZP1-JsD0M
* https://www.youtube.com/watch?v=VqbcvI2BgSk
* https://www.sabaton.net/pre-order-of-the-great-war-have-started/
*https://www.sabaton.net/news/music/great-war-new-single-out-june-28th/
Anders Christian Anderssen

**Anders Christian Anderssen** (født 4. januar 1811 i Idd, død 25. desember 1885 i Oslo) var en norsk prest som var sogneprest i Rendalen og Porsgrunn og residerende kapellan i Trefoldighetskirken i Oslo. Under sine år i Rendalen var han ordfører i Rendalen 1849–50.

Han tok studenteksamen i Halden i 1829, ble cand.theol. i 1836 og deretter personalkapellan hos sogneprest Weisser i Berg. I oktober 1845 ble han utnevnt til sogneprest i Rendalen, i desember 1850 utnevnt til sogneprest i Porsgrunn og i juni 1858 til  residerende kapellan i Trefoldighetskirken i Oslo. Han pensjonerte seg i 1879. I sin tid i Porsgrunn hadde han tillitsverv i Porsgrunn sparebank, og nevnes som sentral i arbeidet med å utvikle skolevesenet i byen. 

Hans kone Bolette Kristine Oline Selmer (1812–88) var søster av statsminister Christian Selmer. Anderssen utga noen småskrifter, blant annet et foredrag om barnedåpen.
## Referanser
Volkswagen cup 2018/19

**Volkswagen cup 2018/19**, som er Sveriges langrennscup for seniorer, gikk over elleve renn, fra 24. november 2018 til 24. mars 2019. Ni av elleve renn telte for hver utøver. Rennet i Östersund 15. desember ble avlyst grunnet kaldt vær.

Volkswagen cup het fram til 2016/17 Intersport cup.

## Resultater kvinner



65 utøvere fikk poeng i cupen denne sesongen. Emma Ribom og Mia Eriksson vant ett av rennene hver, og Anna Dyvik vant to renn. 



## Resultater menn



79 utøvere fikk poeng i cupen denne sesongen. Björn Sandström vant fire av rennene.  



## Se også
* Scandic cup 2018/19 (junior)

## Referanser


## Kilder
* Svenska Skidförbundet - Volkswagen Cup 2018-2019 (arkivert)

## Eksterne lenker
* Svenska Skidförbundet - Volkswagen Cup
Masahito Obayashi

**Masahito Obayashi** (født 10. juni 1994 i Nagano) er en japansk skøyteløper.

## Personlige rekorder
Oppdatert pr 2. april 2019. 

## Meritter
### Internasjonale mesterskap
Junior-VM på skøyter deltatt i ett VM ved fire konkurranser.
:* Klobenstein/Collalbo 2013 i sammenlagt og på  m,  m og i lagtempo.
::* Beste resultat: Bronsemedalje og 3.-plass på lagtempo og individuelt en 17.-plass i sammenlagt og en 18.-plass på  m alle i Klobenstein/Collalbo 2013.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2018/19.

## Referanser


## Eksterne lenker
* 
*  Masahito Obayashi på Jakub Majerski's speedskating database
*  Masahito Obayashi på SpeedSkatingResults.com
*  Masahito Obayashi på www.isu.html.infostradasports.com
*  Masahito Obayashi på SkatingJapan.or.jp
*  Masahito Obayashi på www.eurosport.co.uk
* 
*  Bilder av Masahito Obayashi på SpeedSkatingPhotos.info/DesgPhoto.com
Tommelfingertoppen

**Tommelfingertoppen** (nordsamisk: *Bealgeoaivvit*, kvensk: *Penkiloivi*) er et fjell i Alta kommune i Finnmark. Det ligger øst på Alteneshalvøya og har en høyde på 498 meter over havet. Det samiske navnet, *Bealgeoaivvit*, er i flertall og betegner også fjellryggen som strekker seg nordover fra Tommelfingertoppen.

## Se også
* Fjell i Finnmark

## Referanser
Niagara Falls (New York)

**Niagara Falls** er en by i Niagara County i den amerikanske delstaten New York. Byen ligger nordvest i New York, ved Niagarafallene (engelsk: *Niagara Falls*), som den har fått navnet etter i elva Niagara som markerer grensen mellom New York og provinsen Ontario i Canada. På den andre siden av denne elva ligger den kanadiske byen med samme navn, Niagara Falls. I 2010 hadde Niagara Falls  innbyggere.

## Referanser


## Eksterne lenker
*
Andreas Sommer

**Andreas Sommer** var en amatørpilot fra Østerrike som fløy en Cessna 150 fra Ivalo i Finland og langt inn på Kola-halvøya i Russland før han landet på Høybuktmoen i Kirkenes den 28. mai 1988, nøyaktig ett år ettar at Mathias Rust hadde gjort det samme «karstykket» men landet da på Den røde plass i Moskva.

Hendelsen skapte mye diplomatisk virksomhet fordi mange trodde at flygningen hadde noe med et møte mellom Ronald Reagan og Mikhail Gorbatsjov å gjøre. Flyruta avdekket også svake punkt i luftforsvaret på Kola-halvøya.

Sommer bodde og arbeidet som bussjåfør i Hamburg i 1988.
## Se også

* Mathias Rust

## Referanser
På oppdrag

***På oppdrag*** (originaltittel: *La cólera del viento/La collera del vento*) er en spagettiwestern  fra 1970 regissert av Mario Camus, med Terence Hill, Maria Grazia Buccella og Fernando Rey i hovedrollene.

Filmen var en internasjonal samproduksjon mellom Italia og Spania, og ble dubbet til en rekke språk - blant annet engelsk.

## Handling
Historien finner sted i Andalucía, Spania mot slutten av det nittende århundre. Den velstående grunneieren Don Antonio ansetter to leiemordere, Marcos og Jacobo, for å infiltrere en gruppe revolusjonære blant bøndene i området - og drepe lederne for opprøret.

Men etter å ha blitt forelsket i opprøreren Soledad, forandrer Marcos mening om oppdraget, og han bestemmer seg snart for å heller slå seg sammen med bøndene.

## Medvirkende
* Terence Hill - Marcos
* Maria Grazia Buccella - Soledad
* Mario Pardo - Jacobo 
* Máximo Valverde -  Ramón
* Fernando Rey - Don Antonio
* Ángel Lombarte - José
* William Layton - Don Lucas
* Manuel Alexandre - Agustín
* Manuel de Blas - Rafael

## Om produksjonen
Dette var Hills siste rolle før han ble verdenskjent i rollen som Trinity i filmen *[[Trinity – djevelens høyre hånd]]*. Etter denne filmens suksess ble *På oppdrag* relansert i en rekke land med en ny tittel hvor den misvisende ble markedsført som en Trinity-oppfølger, for eksempel Sverige som *Trinitys hämnd*, og USA som *Trinity Sees Red* og *Revenge of Trinity*.

## Andre titler
Engelsk: ***The Wind's Fierce***, ***The Wind's Anger***. Spansk: ***La collera del vento***. Tysk: ***Der Teufel kennt kein Halleluja***.

## Referanser


## Eksterne lenker
*
Trinity – djevelens høyre hånd

***Trinity – djevelens høyre hånd***  (*Lo chiamavano Trinità...* også vist på norsk fjernsyn med tittelen *De kaller meg Trinity*) er en spagettiwestern-komedie  fra 1970 regissert av Enzo Barboni med Terence Hill og Bud Spencer i hovedrollene.

Filmen fikk i 1971 den offisielle oppfølgeren *[[Trinity slår til igjen]]*.

## Handling
Trinity er en unaturlig rask skytter. I en liten by i det ville vesten, blir han vitne til en lokal sheriff som er like rask med pistol som Trinity. Han blir vitne til at lensmannen skyter tre menn etter at de trakasserer ham for ikke å la en av deres kriminelle venner bli løslatt fra fengsel. Det viser seg snart at Trinity og sheriffen, Bambino, er brødre. Men Bambino er ikke særlig glad for å se broren sin.

Imidlertid danner brødrene et midlertidig partnerskap for å håndtere major Harriman, som forsøker å bli kvitt en gruppe pasifistiske bønder med den hensikt å bruke eiendommen deres til beite for hans egne hester. Trinity er imidlertid oppriktig opptatt av bøndenes velferd, og blir forelsket i søsteren deres. Han overtaler Bambino og Bambinos håndlangere for å trene de pasifistiske mormonene til å slåss for å beskytte gården deres.

## Medvirkende
* Terence Hill: Trinità
* Bud Spencer: Sheriff Bambino
* Farley Granger: major Harriman
* Steffen Zacharias: Jonathan Swift
* Dan Sturkie: Tobias
* Gisela Hahn: Sarah
* Elena Pedemonte: Judith
* Ezio Marano: Frank

## Andre titler
Engelsk: ***They Call Me Trinity***, ***My Name Is Trinity***. Italiensk: ***Lo chiamavano Trinità... *** Spansk: ***Le llamaban Trinidad.*** Tysk: ***Die rechte und die linke Hand des Teufels***.

## Referanser


## Eksterne lenker
*
Rid aldri alene

***Rid aldri alene*** (*Dio perdona... io no!*) er en spagettiwestern fra 1967 regissert av Giuseppe Colizzi med Terence Hill og Bud Spencer i hovedrollene.

Dette var første del av en trilogi og ble fulgt av *[[Ess på topp]]* (1968) og *[[Hett bly på Boot Hill]]* (1969)

## Handling
Bill San Antonio beskylder sin gamle venn og partner Cat for juks under et kortspill. Bills håndlanger, Bud, kaster en pistol til Cat. Men Bill beordrer de andre ut av huset, og ber Bud sette fyr på huset. Så har de en duell, og Bill faller om. Det avholdes deretter en begravelse, selv om den brente kroppen fra huset ikke kan identifiseres. Etter begravelsen oppdager resten av gjengen at verdisaker de tidligere hadde plyndret har forsvunnet, og Bud påstår at Cat må ha stjålet alt sammen fra dem. 

Ved flere anledninger blir Cat angrepet av gjeng-medlemmer og han dreper dem, men Bud forsvinner. Et tog som kjører inn i en by, er fylt med døde kropper. Toget har blitt ranet og passasjerene massakrert, men en overlevende identifiserer Bill San Antonio som den ansvarlige. Selv om Bill skal ha vært død, tidligere skutt av Cat i en duell. Cat får vite om denne hendelsen av Hutch, en gammel bekjent som nå arbeider som forsikringsagent. 

Cat husker at pistolen han brukte i duellen mot Bill ble gitt til ham av Bud, og begynner å tro at det var ugler i mosen. Cat finner til slutt det nye skjulestedet til Bill og hans andre gjeng. Når han forsøker å snike seg inn i huset blir Cat oppdaget og tatt til fange. Men han blir snart reddet av Hutch. Cat har til hensikt å forsøke en ny duell med Bill, men med dynamitt i stedet for skytevåpen.

## Medvirkende
* Terence Hill - Cat «Pretty Face» Stevens
* Frank Wolff - Bill San Antonio
* Bud Spencer - Hutch «Jackass» Bessy
* Gina Rovere - Rose
* José Manuel Martín - Bud
* Luis Barboo - Bearded henchman
* Tito García - Tam-Tam
* Frank Braña - Lou

## Andre titler
Engelsk: *God Forgives, I Don't!*. Spansk: *Dios perdona... ¡Yo no!*. Tysk: *Gott vergibt ... Django nie!*

## Referanser


## Eksterne lenker
*
Nidareid

**Nidareid** er et eid mellom Nidelva og Trondheimsfjorden, vest for Midtbyen og øst for Ila i Trondheim. Eidet er 240 meter bredt. 

Tidligere var Nidareid den eneste adkomstvegen til Trondheim fra land, før det ble bygget bruer over Nidelva. På 1100-tallet ble det anlagt en borg på Nidareid (*Treborgen*), og siden en en byport hvor man kontrollerte ferdselen inn og ut av byen. På 1600-tallet ble det anlagt en befestning på Nidareid under navnet Skansevollene, som har gitt navn på området Skansen.

Etter at jernbanetraseen inn til Trondheim ble lagt om, og jernbanestasjonen ble flyttet til Brattøra i 1880-årene ble den nye traseen langs Nidelvas vestside lagt i tunnel under Nidareid. Ved åpningen av den nye Dovrebanen den 19. september 1921 inntraff en togulykke sør for Nidareidtunnelen. Seks mennesker omkom i denne ulykken.

## Se også
*Nidareidulykken
*Skansen (Trondheim)
*Ila (Trondheim)

## Litteratur
*